Hvad er søgeresultater?
Søgeresultater er et udtryk for de links, der vises i f.eks. søgemaskiner som Google. En søgeresultatside kaldes på engelsk en Search Engine Result Page og forkortes normalt til SERP.
Søgeresultater kan dog også forekomme mange andre steder – f.eks. i off-line systemer og på websites og webshops, hvor søgning er mulig.
Søgeresultater vil som regel være sorteret efter relevans, så de links der bedst matcher din søgning vises øverst. De kan også være sorteret efter f.eks. dato, størrelse, længde eller farve – alt efter hvilke muligheder den enkelte søgemaskine tilbyder.
Ovenstående tekst er skrevet af Waimea Digital